উত্তৰ-পূবৰ সৰ্ববৃহৎ ফিজিঅ'থেৰাপী প্ৰতিষ্ঠান ডি পি আৰ চিৰ ষষ্ঠ বৰ্ষপূতি আৰু বৰপেটা কেন্দ্ৰ উদ্বোধন উপলক্ষে আজি সন্ধিয়া বৰপেটা জিলা পুথিভৰাল প্ৰেক্ষাগৃহত এক গাম্ভীৰ্যপূৰ্ণ অনুষ্ঠান অনুষ্ঠিত হয়।
বৰপেটা সত্ৰৰ বুঢ়াসত্ৰীয়া বশিষ্ঠ শৰ্মা আৰু সংগীবৃন্দৰ নাম পৰিবশনেৰে আৰম্ভ হোৱা এই অনুষ্ঠানত কৃষি আৰু পশুপালন মন্ত্ৰী অতুল বৰা আৰু গড়কাপ্তানী আৰু শক্তি বিভাগৰ ৰাজ্যিক মন্ত্ৰী তপন গগৈয়ে ৰিম'টৰ বুটাম টিপি বৰপেটা কেন্দ্ৰৰ শুভাৰম্ভ কৰে।
আজিৰ এই বৰ্ষপুৰ্তি অনুষ্ঠানতে সংগীত নাটক অকাডেমী বঁটা প্ৰাপক, বিশিষ্ট বাঁহীবাদক প্ৰভাত শৰ্মাক ডি পি আৰ চি কলা সংস্কৃতি বঁটা প্ৰদান কৰে মন্ত্ৰী অতুল বৰাই।
ইয়াৰ উপৰি বি বৰুৱা কৰ্কট প্ৰতিষ্ঠানৰ সঞ্চালক ডাঃ অমল চন্দ্ৰ কটকীক ৰাজ্যিক মন্ত্ৰী তপন গগৈয়ে ডি পি আৰ চি চিকিৎসা সেৱা বঁটা আৰু নিউজ লাইভৰ এডিটৰ ইন চীফ জাৰিৰ হুছেইনক বৰপেটাৰ বিধায়ক গুণীন্দ্ৰ নাথ দাসে ডি পি আৰ চি সাংবাদিকতাৰ বঁটা প্ৰদান কৰে।
তদুপৰি এই অনুষ্ঠানতে সংগীত নাটক অকাডেমী বঁটা প্ৰাপক জগন্নাথ বায়নক বিশেষভাবে সম্বৰ্ধণা জনোৱা হয়।
জন্মৰ প্ৰমাণপত্ৰ নাথাকিলে নাপাব চাকৰি, ড্ৰাইভিং লাইচেন্স,পাছপোৰ্ট, ভোটদানৰ অধিকাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
